cyanic-selkie/wikianc huggingface dataset:
იმპულსის მომენტი
საკუთარი მნიშვნელობები
ატომურ ფიზიკაში და ქიმიაში l კვანტური რიცხვი გამოიყენება ელექტრონის მდგომარეობების კლასიფიკაციისთვის. მაგალითად, l=0 არის s მდგომარეობა, l=1 არის p, l=2 არის d და ასე შემდეგ.
სრული იმპულსის მომენტი
სრული მაგნიტური მომენტი აკმაყოფილებს იგივე კომუტაციურ თანაფარდობას რასაც ჩვეულებრივი იმპულსის მომენტი:
ისევე როგორც წინა შემთხვევაში, საკუთარი მდგომარეობები აღიწერება j^2-ის და j_z-ის საკუთარი მნიშვნელობებით
ამათგანი პირველი ოპერატორი J_z\,\!-ის საკუთარ მნიშვნელობას წევს ზემოთ \hbar-ით, ხოლო მეორე წევს ქვემოთ \hbar. თანაც ორივე კომუტირებს სრული იმპულსის კვადრატთან. კომუტაციური თანაფარდობების მეშვეობით საბოლოოდ მიიღება რომ j=n/2 სადაც n ნატურალური რიცხვია, ხოლო.
საკუთარი ფუნქციების გამოსახვა შეიძლება სფერული ფუნქციების მეშვეობით რომლებიც წამოადგენენ ორბიტალური იმპულსის მომენტის საკუთარ ფუნქციებს. ამ შემთხვევაში საკუთარი ფუნქცია წარმოადგენს არა ერთ სფერული ფუნქციას, არამედ რამდენიმე სფერული ფუნქციის კომბინაციას. სფერული ფუნქციები სრული მომენტის საკუთარ ფუნქციებს უკავშირდებიან კლებშ-გორდანის კოეფიციენტების მეშვეობით.
თორტიზის ღვთისმშობლის ეკლესია
თორტიზის ღვთისმშობლის ეკლესია – ეკლესია გორის მუნიციპალიტეტის სოფელ თორტიზის განაპირას, სამხრეთ-დასავლეთით. თარიღდება XIX საუკუნით.
ეკლესია დარბაზულია (14 X 7,8 მ), ნაგებია რიყის ქვით და კვადრატული აგურით. სამხრეთით და დასავლეთით არქიტრავით გადახურული შესასვლელები და თაღოვანი სარკმლებია. ნახევარწრიული აფსიდის თაღოვანი სარკმლის ორივე მხარეს თითო ოთხკუთხა ნიშია. დარბაზის გრძივ კედლებზე თითო წყვილი პილასტრია. კამაროვანი გადახურვა ეყრდნობა შუა საბჯენ, დასავლეთის კედლის მიმდებარე და აფსიდის მარტივპროფილიან იმპოსტებზე დაყრდნობილ თაღებს. სახურავი ღარიანი კრამიტითაა გადახურული. ფასადებს კვადრატული აგურის დაკბილული ორსაფეხურიანი ლავგარდანი აქვს.
ლიტერატურა
კატეგორია:გორის მუნიციპალიტეტის ტაძრები კატეგორია:ღვთისმშობლის სახელობის ეკლესიები
Camponotus testaceus
Camponotus testaceus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
Tapinoma fragile
Tapinoma fragile — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tapinoma-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
ლიკა ქავჟარაძე
ბიოგრაფია
ლიკა ქავჟარაძე წლინახევრის იყო, როდესაც მშობლები ერთმანეთს გაშორდნენ, ამიტომ მამა ბუნდოვნად ახსოვდა. როგორც თავად იხსენებდა, დედის გარდაცვალების შემდეგ ხატვა აქტიურად დაიწყო და ცდილობდა ამაზე გადაეტანა ყურადღება. ამასთან, დედასთან რთული ურთიერთობა ჰქონდა - ძირითადად იმ მიზეზით, რომ უკანასკნელი, როგორც თავად ლიკა აღწერდა, მუდამ აკონტროლებდა.
ხუთი წლიდან მუსიკას ეუფლებოდა და თბილისის სახელმწიფო კონსერვატორია დაამთავრა ფორტეპიანოს განხრით.
12 წლიდან დაიწყო კინოკარიერა — 1972 წელს მიიწვიეს კინოსტუდია „ქართულ ფილმში“. ამავე ასაკში მოკლემეტრაჟიან ფილმ „შადრევანში“ გადაიღეს. შემდეგ იყო „როცა აყვავდა ნუში“, „მშვენიერი კოსტიუმი“ და სხვა ფილმები.
კინოში განსახიერებულ ოცდაათამდე როლის მიუხედავად, განსაკუთრებული აღიარება მას თენგიზ აბულაძის „ნატვრის ხეში“ შესრულებულმა მარიტას როლმა მოუტანა. თავად ამბობდა: „მარიტამ მართლაც რომ წარუშლელი კვალი დატოვა არა მარტო ჩემს კარიერაში, არამედ, ზოგადად, ცხოვრებაში. იმის მიუხედავად, რომ საკმაოდ ბევრ ფილმში ვითამაშე, „ნატვრის ხე“ მაინც სხვა იყო. დღემდე სწორედ ამ ფილმით მიხსენებენ. მარიტას როლი ცხოვრების ბოლომდე გამყვება“.
უკანასკნელ წლებში გამოჩნდა შოთა კალანდაძის ეროტიკულ ფილმში „მედუზა გორგონა“. თავად მას აღწერდა, „როგორც ესთეტიკურად გადაღებულ სასიყვარულო სცენებს“.
პირადი ცხოვრება და ჯანმრთელობა
დედა შვილის ადრეულ ასაკში დაქორწინების წინააღმდეგი იყო, როდესაც ლიკას, ჩოგბურთზე მიმავალს სანდრო თაქთაქიშვილი — მომავალი მეუღლე შეხვდა. მათ მაინც იქორწინეს და ეყოლათ შვილი, ლევანი. 1993-1994 წლებში ოჯახი აშშ-ში გაემგზავრა, სადაც სანდრო მუშაობდა, მაგრამ მსახიობმა იქ ხანგრძლივი პერიოდით დარჩენა ვერ შეძლო და უკან დაბრუნდა. მეორედ ლიკამ იქორწინა ლევან შანიძესთან, რომელთანაც მეგობრული ურთიერთობა დაშორების შემდეგ შეინარჩუნა.
სიცოცხლის უკანასკნელ წლებში მარტო ცხოვრობდა. გარდაიცვალა 2017 წლის 11 ოქტომბერს, 57 წლის ასაკში.
ჰყავს ვაჟი — ლევან თაქთაქიშვილი (პირველი ქორწინებიდან).
სქოლიო
კატეგორია:დაბადებული 26 ოქტომბერი კატეგორია:დაბადებული 1959 კატეგორია:გარდაცვლილი 11 ოქტომბერი კატეგორია:გარდაცვლილი 2017 კატეგორია:ქართველი მსახიობები
თურმანაული
საკუთარი სახელი თურმანაული შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
Mv (იუნიქსი)
mv (move) არის იუნიქსის ბრძანება რომლის საშუალებით შესაძლოა ფაილების და საქაღალდების გადაადგილება ან მათი წოდების შეცვლა. თუ ძველი და ახალი ფაილები ერთდაიგივე ფაილურ სისტემაში იმყოფებიან მაშინ უბრალოდ წოდების შეცვლა ხდება. ფაილის ან საქაღალდის გადაადგილება ან წობეის შეცვლა რომ მოხდეს მონხმარებელს წერის უფლება უნდა ჰქონდეს იმ საქაღალდეში სადაც ახალი ფაილი ან საქაღალდა გადაადგილებული.
მაგალითი
narke ~ # mv films.txt filmebi.txt
რესურსები ინტერნეტში
კატეგორია:იუნიქსი კატეგორია:სტანდარტული იუნიქსის პროგრამები
დედოფალი მარგო (რომანი)
რომანი ჰენრიხ ნავარელის სიჭაბუკის პერიოდს ეხება, უფრო კონკრეტულად რომ ვთქვათ, იგი მოიცავს მხოლოდ ორ წელს, იწყება ნავარის მეფის, ანტუან ბურბონის ვაჟის, ჰენრიხ ნავარელისა და საფრანგეთის მეფის, კარლოს IX-ის დის, მარგარიტა ვალუას ქორწინებით (1572 წლის 18 აგვისტო) და მთავრდება კარლოს IX-ის სიკვდილით (1574 წლის 31 მაისი). ეს არის საფრანგეთის ისტორიაში უაღრესად დაძაბული პოლიტიკური პერიოდი — კათოლიკებსა და პროტესტანტებს შორის რელიგიური ომების მეორე პერიოდი, რომელიც ხასიათდება უდიდესი სიმწვავით და გამოხატულებას პოულობს ბართლომეს ღამის ცნობილ ტრაგედიაში, რაც რომანის ამოსავალი წერტილია.
679
თარიღი უცნობია
*
არგენტინის მიწისძვრა (2011)
2011 წლის მიწისძვრა არგენტინაში მოხდა 1 იანვარს, დილის შვიდ საათზე (06:56:59 AM). სტიქიის ეპიცენტრი იყო პროვინცია სანტიაგო-დელ-ესტერო(-26.758°N, -63.103°W). მიწისძვრის სიძლიერე 7.0 ბალი იყო.
სქოლიო
კატეგორია:მიწისძვრები არგენტინაში
ფუტუნგი
ფუტუნგი (浦东新区) — შანხაის რაიონი, რომელიც მდებარეობს მდინარე ხუანგფუს აღმოსავლეთით, შანხაის ისტორიული ცენტრის მოპირდაპირედ, ფუსიში. რაიონის სახელი ასახავს მის ისტორიულ პიზიციას, როგორც ხუანგფუს „აღმოსავლეთ ნაპირს“, რომელიც ცენტრალური შანხაის ტერიტორიაზე გაედინება. მდინარის მიმდენარე ტერიტორია ამჟამად ცნობილია როგორც ფუტუნგის ახალი ტერიტორია, სახელმწიფოს დონის ახალი ტერიტორია. ეს ფუტუნგის ახალი ტერიტორია აღმოსავლეთ ჩინეთის ზღვამდე ვრცელდება.
ფუტუმგის ტრადიციული ტერიტორია ამჟამად მოიცავს ლუძიაწუეის ფინანსურ და სავაჭრო ზონას, ასევე შანხაის საფონდო ბირჟასა და შანხაის ცნობილი ნაგებობების დიდ ნაწილს. ამ შენობებს შორისაა: აღმოსავლური მარგალიტის კოშკი, ძინ მაოს კოშკი, შანხაის მსოფლიო ფინანსური ცენტრი და შანხაის კოშკი. ეს თანამედროვე ცათამბრჯენები გადაჰყურებს ფუსის ისტორიულ ნაწილს. ახალი ტერიტორიის დანარჩენი ნაწილი მოიცავს: შანხაის პორტს, შანხაის ექსპოს პარკს და საუკუნის პარკს, ჭანგძიანგის მაღალტექნოლოგიური პარკს, შანხაის ფუტუნგის საერთაშორისო აეროპორს, ძიოუტუანშანის ჭარბტენიანი ტერიტორიების ბუნებრივი ნაკრძალი, ნანხუეის ახალი ქალაქი და შანხაის დისნეის.
ისტორია
ფუტუნგი სიტყვა-სიტყვით „მდინარე ხუანგფუს აღმოსავლეთ ნაპირს“ ნიშნავს. თავდაპირველად ეს ტერიმინი აღნიშნავდა მხოლოდ ნაკლებად განვითარებულ ადგულს შანხაის ძველ ქალაქსა და შანხაის საერთაშორისო დასახლებებს შორის. ეს ტერიტორია ძირითადად სასოფლო-სამეურნეო დანიშნულების ადგილს წარმოადგენდა და ნაკლებად იყო განვითარებული. ფუტუნგი როგორც დასახლება პირველად დაარსდა 1958 წელს. პპ1961]] წელს დასახლება გაიყო: ხუანგფუს, იანგფუს, ნანშის, უსუნგისა და ჩუანშას რეგიონებად. 1992 წლის 1 ოქტომბერს ფუტუნგის დასახლების თავდაპირველი ტერიტორია ჩუანშას დასახლებას შეუერთდა და შედეგად ფუტუნგის ახალი ტერიტორია დაარსდა.
2009 წლის 6 მაისს გაირკვა, რომ სახელმწიფო საბჭომ მიიღო კანონი ნანხუეის რეგიონის ფუტუნგთან შეერთების შესახებ, რაც მთლიანად შანხაის აღმოსავლეთ ნაწილს გააერთიანებდა. 2010 წელს ფუტუნგმა უმასპინძლა შანხაის მსოფლიო საგამოფენო და საკონვენციო ექსპოს, რის გამოც ტერიტორიაზე ჩამოყალიბდა შანხაის ექსპოს პარკი.
ამჟამად ფუტუნგის ახალი ტერიტორია მიცავს ფუტუნგის თავდაპირველი დასახლების (შანხაის ჩრდილო-აღმოსავლეთი ნაწილი), ჩუანშას დასახლებისა ნანხუეის რეგიონს.
დემოგრაფია
ფუტუნგი შემოსაზღვრულია მდინარე ხუანგფუს მიერ დასავლეთით და აღმოსავლეთ ჩინეთის ზღვით აღმოსავლეთით. ფუტუნგი ვრცელდება ფუსიდან („დასავლეთ ნაპირი“), შანხაის უძველესი ნაწილიდან. დასახლების მთლიანი ფართობია 1210.4 კვადრატული კილომეტრი და ჩინეთის სახალხო რესპუბლიკის მეექვსე საყოველთაო მოსახლეობის აღწერის შედეგად, დასახლების მოსახლეობამ 5 044 430 ადამიანი შეადგინა. ეს მაჩვენებელი 2000 წლის აღწერასთან შედარებით 1.9 მილიონითაა გაზრდილი. ამჟამად, ფუტუნგის მაცხოვრებლებიდან მინიმუმ 2.1 მილიონი ადამიანი ამ ტერიტორიაზე ჩინეთის სხვა პროვინციებიდან და ქალაქებიდანა მიგრაციის შედეგადაა დასახლებული.
ფუტუნგი შანხაის რაიონებს შორის ყველაზე მეტი ადამიანითაა დასახლებული. ჩინეთის სახალხო რესპუბლიკის მეექვსე საყოველთაო მოსახლეობის აღწერის შედეგად, ტერიტორიაზე ცხოვრობდა 5 044 430 ადამიანი და შესაბამისად 1 814 802 ოჯახი, შანხაის მთლიანი მოსახლეობის თითქმის 1/4. ფუტუნგის მოსახლეობა ეროვნულ საშუალო მაჩვენებელზე მეტად იზრდება მიგრანტების ხარჯზე. 2010 წლის მონაცემებით დადგინდა, რომ ფუტუნგის მოსახლეობა წინა ათწლეულთან შედარებით 58.26%-ით გაიზარდა.
მიგრანტების გამოკლებით, ფუტუნგში შობადობის მაჩვენებელი 0.806%-ს შეადგენს, მაშინ, როდესაც გარდაცვალების მაჩვენებელი 0.729-ია. ამის შედეგად მოსახლეობის ზრდადობის მაჩვენებელი 0.077%-ია. შობადების საერთო მაჩვენებელი არის 1.03. ფუტუნგის მოსახლეობა, საერთო ჯამში, ძირითადად, მიგრანტების ხარჯზე იზრდება.
2010 წლის მონაცემებით ფუტუნგის მოსახლეობის სიმჭიდროვე 3 909 ადამიანს წარმოადგენდა ერთ კვადრატულ კილომეტრზე. მოსახლეობის დაახლოებით 3/4 ფუტუნგის ჩრდილოეთ ნაწილში ე. წ. „ჩრდილეთის ტერიტორიაზე“ ცხოვრობს.
დაძმობილებული ქალაქები
ფუტუნგი დაძმობილებულია ქალაქებთან:
სქოლიო
კატეგორია:შანხაის რაიონები კატეგორია:ფუტუნგი
Camponotus testaceipes
Camponotus testaceipes — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
მონადირე
მინი|ნადირობა ყარაიაზში მონადირე — სამონადირეო უწყების დაბალი მოხელე ძველ საქართველოში. მონადირეები მონადირეთუხუცესს ექვემდებარებოდნენ. მათ ევალებოდათ სამონადირეო ძაღლების გამოკვება და შესაფერისად გაწვრთნა, აგრეთვე ყოველწლიურად „ძაღლთა აღწერა“.
ლიტერატურა
კატეგორია:თანამდებობები ძველ საქართველოში
Tapinoma funiculare
სქოლიო
კატეგორია:ჭიანჭველები
ისლამური ლიტერატურა
შუა საუკუნეების განმავლობაში ისლამური ლიტერატურა არაბულ სამყაროში ყალიბდებოდა. შუა საუკუნეებში არაბულ ასმყაროში შექმნილ მრავალ ლიტერატურულ ნაწარმოებს დღემდე არ დაუკარგავს თავისი მნიშვნელობა. ამ ნაწარმოებებს დიდი ღირსეული ადგილი უჭირავთ მსოფლიო ლიტერატურის საგანძურში.
განსაკუთრებით დღემდე დიდი პოპულარობით სარგებლობს "ათას ერთი ღამის" ზღაპარი. ამ კრებულის შედგენა დაიწყო IX საუკუნის შუა ხანებში და XV საუკუნეში დასრულდა. აღმოსავლური კულტურის ბრწყინვალე მონაპოვარია შუა საუკუნეების სპარსული პოეზია. X საუკუნეში შეიქმნა ფირდოუსის პოემა შაჰ-ნამე ("წიგნი მეფეების შესახებ"), რომელიც 30 წელი იწერებოდა. პოემა მითოლოგიურ, საგმირო და ისტორიულ ნაწილებად იყოფა.
ეს პოემა წარმოადგენს საგმირო ეპოსს, სადაც აღწერილია როგორც ლეგენდარულ გმირთა მოღვაწეობა, ასევე ირანის ისტორიის ქრონიკა. ისტორიული ნაწილი ეხება ირანის ისტორია სასანიანთა ხანაში, არაბთა შემოსევამდე. ავტორი ხოტბას ასხამს ქვეყნისათვის თავდადებულ ადამიანებს. ამ პოემამ შექმნა ირანელი ხალხის საყვარელი გმირები. გამორჩეული ადგილი უჭირავს ომარ ხაიამის ლექსებსაც.
რესურსები ინტერნეტში
კატეგორია:ისლამი კატეგორია:ლიტერატურა
მომთაბარე მეცხოველეობა
მომთაბარე მეცხოველეობა მკვეთრად განსხვავდება მოხეტიალე (ქოჩადმავლური) მეცხოველეობისაგან, რომლის დროსაც მოსახლეობას არ აქვს ძირითადი სადგომი თავისი განვითარებული მიწათმოქმედებით, მრეწველობით და ცხოველებთან ერთად მთელი ოჯახები იცვლიან ბინას.
მომთაბარე მეცხოველეობა განსხვავდება სტაციონარულ მეურნეობაში ცხოველების მთელი წლის განმავლობაში საძოვრული შენახვისაგანაც, როდესაც მხოლოდ საძოვრების მონაცვლება ხდება ერთსა და იმავე ტერიტორიაზე. მომთაბარე მეცხოველეობის სისტემა ითვალისწინებს ცხვრის, თხის, ღორის, ძროხის შენახვას. მომთაბარე მეცხოველეობის ეკონომიკური მნიშვნელობა დიდია, რადგან ამ სისტემის გამოყენებით მკვეთრად მცირდება ხარჯები საკვების დამზადებაზე, შრომაზე და სხვა, რაც საგრძნობლად ამცირებს პროდუქციის თვითღირებულებას. თავისუფლდება ბევრი სახნავი ფართობი მეურნეობის ძირითად ტერიტორიაზე სხვა სასოფლო-სამეურნეო დარგების განვითარებისათვის.
ლიტერატურა
კატეგორია:მეცხოველეობა
Tapinoma geei
Tapinoma geei — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tapinoma-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
NGC 26
NGC 26 — სპირალური გალაქტიკა პეგასის თანავარსკვლავედში. აღმოჩენის თარიღია 1865 წლის 14 სექტემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
რუდოლფ ჰესი
რუდოლფ ჰესი (Rudolf Heß: დ. 26 აპრილი, 1894, ალექსანდრია, ეგვიპტე — გ. 17 აგვისტო, 1987, ბერლინი, დასავლეთ გერმანია) — გერმანელი პოლიტიკური მოღვაწე, „ნსდაპ“-ის ერთ-ერთი ლიდერი და ადოლფ ჰიტლერის მოადგილე 1933-1941 წლებში. 1941 წელს მარტო გადაფრინდა გაერთიანებულ სამეფოში, ბრიტანელებსა და ნაცისტურ გერმანიას შორის მშვიდობის დამყარების მცდელობით მეორე მსოფლიო ომში, მაგრამ იგი შეპყრობილი იქნა ბრიტანეთის მთავრობის მიერ და ომის დამთავრებამდე იმყოფებოდა ტყვეობაში, რის შემდეგაც გადასცეს საერთაშორისო სამხედრო ტრიბუნალს.
ჰესი პირველ მსოფლიო ომში მონაწილეობისას რამდენიმეჯერ დაიჭრა, რისთვისაც დაჯილდოვდა მეორე ხარისხის რკინის ჯვრით. ომის დამთავრებამდე ცოტა ხნით ადრე ჩაირიცხა მფრინავად. 1918 წლის ოქტომბერში მიიღო ლეიტენანტის წოდება.
ჰესი დაინტერესებული იყო ავიაციით და ხშირად სწავლობდა თანამედროვე თვითმფრინავებზე ფრენას, რომელთა წარმოებას საფუძველი მეორე მსოფლიო ომის დასაწყისში ჩაეყარა. 1941 წლის 10 მაისს იგი მარტო გაფრინდა შოტლანდიაში, იმ იმედით, რომ შესძლებდა სამშვიდობო მოლაპარაკებების წარმოებას ჰერცოგ ჰამილტონთან, რომელიც ბრიტანეთის მთავრობის ოპოზიციად მიიჩნეოდა. ჩაფრენისთანავე ჰესი დაუყონებლივ დააპატიმრეს და ომის დამთავრებამდე იმყოფებოდა ტყვეობაში. ომის შემდეგ ჰესი წარსდგა ნიურნბერგის პროცესზე. მთელი პროცესის განმავლობაში ირწმუნებოდა რომ იტანჯებოდა ამნეზიით, თუმცა მოგვიანებით აღიარა, რომ ეს იყო უბრალო ხრიკი. სასამართლომ ჰესი დამნაშავედ სცნო და მიუსაჯა სამუდამო პატიმრობა. სასჯელს იხდიდა შპანდაუს ციხეში 1947 წლიდან. მიუხედავად ოჯახის წევრებისა და გავლენიანი პოლიტიკოსების მიერ ჰესის განთავისუფლების არაერთი მცდელობისა, მისი დროზე ადრე გათავისუფლება დაბლოკა საბჭოთა კავშირმა. ის იმყოფებოდა დაცვის კონტროლის ქვეშ. 1987 წელს რუდოლფ ჰესმა სიცოცხლე თვიმკვლელობით დაასრულა. სიცოცხლის ბოლომდე ჰიტლერისა და მისი იდეების ერთგული დარჩა. ჰესის გარდაცვალების შემდეგ ციხე დაანგრიეს, რათა ეს ადგილი არ ქცეულიყო ნეონაცისტების სიწმინდედ.
სქოლიო
კატეგორია:დაბადებული 26 აპრილი კატეგორია:დაბადებული 1894 კატეგორია:გარდაცვლილი 17 აგვისტო კატეგორია:გარდაცვლილი 1987 კატეგორია:სამხედრო დამნაშავე კატეგორია:რაიხსტაგის დეპუტატები (ვაიმარის რესპუბლიკა) კატეგორია:რაიხსტაგის დეპუტატები (მესამე რაიხი)
ტიუილრის სასახლე
ტიუილრი — ფრანგი მეფეების სასახლე პარიზის ცენტრში, რომელიც ლუვრთან ერთიან კომპლექსს ქმნიდა (მათ აგრეთვე დაემატა ტუილერის თეატრი ). ლუდოვიკო XVI-ის მმართველოვიდან დაწყებული იგი ყველა შემდგომი ფრანგი მონარქის რეზიდენციად იქცა. დაიწვა პარიზის კომუნის პერიოდში, 48 საათში და მას შემდეგ არ აღდგენილა.
სასახლის მშენებლობა დაიწყო 1564 წელს, ეკატერინე მედიჩის სურვილით. სასახლეს გააჩნდა უზარმაზარი ფასადი. მომავალში მას რეზიდენციად იყენებდნენ ჰენრი IV, ლუი XIV, ლუი XVI, აგრეთვე ლუი XVIII, შემდეგ ნაპოლეონ I და ნაპოლეონ III, 1871 წლის მაისში შენობის ხანძრის შედეგად განადგურებამდე.
1882 წელს საფრანგეთის ეროვნულმა ასამბლეამ კენჭი უყარა შენობის დარჩენილი ნაწილის საბოლოოდ დანგრევას. მცირე ნაწილები დაცულია ლუვრში და სხვა მუზეუმებში თუ უნივერსიტეტებში.
გერტრუდა სენფორდ ლეჟანდრი
გერტრუდა სენფორდ ლეჟანდრი (დ. 29 მარტი, 1902 – გ. 8 მარტი, 2000) — ამერიკელი სოციალიტი, რომელიც მსახურობდა სტრატეგიული მომსახურების ოფისში, ამერიკულ ჯაშუშურ სააგენტოში, მეორე მსოფლიო ომის დროს. ის ასევე იყო მკვლევარი, მონადირე, გარემოს დამცველი და მედუეის პლანტაციის მფლობელი სამხრეთ კაროლინაში.
ადრეული წლები
გერტრუდ სენფორდ ლეჟანდრი დაიბადა აიკენში, სამხრეთ კაროლინაში, იგი იყო ჯონ სენფორდის (1851) და ეტელ სენფორდის ქალიშვილი. მამამისი ნიუ-იორკის ფარდაგების მაგნატი და ამერიკის შეერთებული შტატების წარმომადგენელთა პალატის წევრი იყო ნიუ-იორკის მე-20 კონგრესის რაიონიდან. მისი ბებია და ბაბუა იყვნენ სარა ჯეინ კოქრან სენფორდი (1830-1901) და სტივენ სენფორდი (1826-1913), ამერიკელი ბიზნესმენი და Sanford and Sons Carpet Company-ის პრეზიდენტი. იგი ასევე იყო შეერთებული შტატების წარმომადგენელთა პალატის წევრი ნიუ-იორკიდან. მისი ბებია და ბაბუა დედის მხრიდან იყვნენ გერტრუდა ელენ დიპუი სენფორდი და ჰენრი შელტონ სენფორდი, აბრაამ ლინკოლნის მიერ დანიშნული დიპლომატი და სენფორდის (ფლორიდა) დამაარსებელი. მისი მშობლები შორეული ბიძაშვილები იყვნენ.
გერტრუდა სამი შვილიდან ყველაზე უმცროსი იყო და ის, მისი ძმა სტივენ სენფორდი - საერთაშორისოდ აღიარებული პოლოს მოთამაშე, რომელიც ცნობილია როგორც „ლედი“ - და მისი და, სარა ჯეინ სენფორდი, როგორც ამბობენ, იყვნენ ფილიპ ბარის 1928 წლის სპექტაკლის Holiday-ის ინსპირაცია. სპექტაკლი 1930 და 1938 წლებში გადაიღეს ფილმებად ენ ჰარდინგის, მერი ასტორისა და რობერტ ეიმსის, ხოლო შემდეგ კათრინ ჰეპბერნისა და კერი გრანტის მონაწილეობით.
იგი დაინიშნა მსახიობ ჰარი ფენდერზე 1927 წელს.
ნადირობა
ჯერ კიდევ მოზარდობისას გერტრუდა წავიდა პირველად სანადიროდ გრანდ ტეტონში, უაიომინგში. წლების განმავლობაში იგი დაკავებული იყო ნადირობით და იშვიათ სახეობებს აწვდიდა ბუნების ისტორიის მუზეუმებს, რომლებიც მოიცავდა სახეობებს 1923 წლიდან 1939 წლამდე პერიოდის ექსპედიციებიდან აფრიკაში, ირანში, სამხრეთ-აღმოსავლეთ აზიაში, კანადასა და ალასკაში. ის ერთადერთი ქალი იყო ექსპედიციებში და გამოირჩეოდა ენერგიით, სპორტულობითა და მონდომებით.
1928-1929 წლებში აბისინიის (უფრო ხშირად ეძახიან ეთიოპიას) კვლევის დროს, ამერიკის ბუნების ისტორიის მუზეუმისთვის ექსპედიციის ფარგლებში, მას შეუყვარდა ექსპედიციის თანახელმძღვანელი სიდნი ჯ. ლეჟანდრი ნიუ ორლეანიდან.
ქორწინება და ოჯახი
გერტრუდა სენფორდი დაქორწინდა ექსპედიციის თანახელმძღვანელ სიდნი ჯ. ლეჟანდრზე 1929 წლის 17 სექტემბერს, ნიუ-იორკში. ქორწინების შემდეგ, წყვილმა სახლის ასაშენებლად იყიდა სამხრეთ კაროლინის ერთ-ერთი უძველესი გადარჩენილი პლანტაცია, მედვეი. მედვეი მიტოვებულ მდგომარეობაში იყო და წყვილმა წლების განმავლობაში აღადგინა სახლი.
მათ ორი ქალიშვილი ეყოლათ - ლანდინ ლეჟანდრ ვუდ მანიგო, დაბადებული 1933 წელს; და ბოკარა ლეჟანდრი, დაბადებული 1940 წელს. ლანდინის პირველი ქმარი იყო პიტერ ჰოჯსონ ვუდი კროს რივერიდან, ნიუ-იორკიდან. მასთან ჰყავდა ორი შვილი: პიტერ სენფორდ ჰარისონ ვუდი 1954 წელს და ვენდინი ლეჟანდრ ვუდი 1955 წელს. მისი მეორე ქმარი იყო პიტერ მანიგო (1927-2004), Evening Post Publishing Company-ის თავმჯდომარე ჩარლსტონში, სამხრეთ კაროლინაში. მათ შეეძინათ ორი შვილი: გაბრიელ ჰამილტონ მანიგო და პიერ მანიგო. ორივე ქორწინება განქორწინებით დასრულდა. ბოკარა ორჯერ იყო დაქორწინებული: რიჩარდ მაკზე, კინორეჟისორზე და არტურ პატერსონზე, კაპიტალისტზე. მისი ორივე ქორწინება ასევე განქორწინებით დასრულდა.
მეორე მსოფლიო ომი
როდესაც მეორე მსოფლიო ომი დაიწყო, სიდნი და გერტრუდა ლეჟანდრი ემსახურებოდნენ თავიანთ ქვეყანას. სიდნი შეუერთდა აშშ-ის საზღვაო ძალებს და გადაისროლეს ჰავაიში. გერტრუდა მუშაობდა ვაშინგტონში და მოგვიანებით ლონდონში სტრატეგიული სერვისების ოფისში (OSS). ის არ იყო ჯაშუში, თუმცა ხელმძღვანელობდა საკაბელო მაგიდას. ლონდონში ის მსახურობდა დევიდ ბრიუსის მეთაურობის ქვეშ და ხშირად უმასპინძლდებოდა მაღალჩინოსნებს საკუთარ სახლში, მიუხედავად გერმანული ფაუ-1 ტიპის ბომბების საფრთხისა. 1944 წლის სექტემბერში სააგენტომ იგი გადაიყვანა პარიზში, გადასცა ქალთა არმიის ძალების ფორმა და დოკუმენტაცია, რომლითაც იგი მეორე ლეიტენანტი გახდა.
1944 წლის სექტემბრის ბოლოს იგი გახდა პირველი ამერიკელი ქალი სამხედრო, რომელიც დაატყვევეს გერმანიაში. ეს მოხდა ლუქსემბურგის მახლობლად ფრონტზე არასანქცირებული ვიზიტის დროს. იგი აღმოჩნდა გერმანელი სნაიპერების ცეცხლის ქვეშ, OSS-ის ორ ოფიცერთან და მათ მძღოლთან ერთად. ექვსი თვის განმავლობაში სამხედრო ტყვეობაში მყოფი, იგი შვეიცარიაში მატარებლით გაიქცა. როდესაც მატარებელი საზღვრებთან ახლოს გაჩერდა, იგი გადმოვიდა. გერმანელი მცველი მას დახვრეტით ემუქრებოდა, მაგრამ გზა განაგრძო და თავი გაითავისუფლა.
შემდგომი ცხოვრება და მემკვიდრეობა
1947 წელს გერტრუდა და მისი მეუღლე სიდნი შეუერთდნენ ექსპედიციას ინდოეთში, რომელსაც ხელმძღვანელობდა ს. დილონ რიპლი, რათა შეეგროვებინათ ნიმუშები იელის პიბოდის ბუნების ისტორიის მუზეუმისთვის. სიდნი მოულოდნელი გულის შეტევით გარდაიცვალა მედვეიში, 1948 წლის 8 მარტს. გერტრუდა შეუერთდა რიპლის კიდევ ერთ ექსპედიციას ნეპალში 1949 წელს. იგი 1951 წლის 22 მარტს დაქორწინდა დოქტორ კარნეს „პიგი“ უიქსზე, მაგრამ ქორწინება უიღბლო იყო, რომელიც ხუთი წლის შემდეგ განქორწინებით დასრულდა და იგი საკუთარ გვარს დაუბრუნდა. გერტრუდა გაემგზავრა 1952 წელს ამერიკული ბუნებრივი ისტორიის მუზეუმის მიერ ორგანიზებულ საბოლოო შემგროვებელ ექსპედიციაში, აფრიკაში. ამ მოგზაურობის დროს იგი ეწვია დოქტორ ალბერტ შვეიცერის სამედიცინო მისიას, რომელიც მან აღწერა, როგორც ერთ-ერთი უდიდესი ადამიანი, რომელსაც კი ოდესმე შეხვედრია. მას არასოდეს დაუკარგავს მოგზაურობის სურვილი, ეწვია ბევრ ქვეყანას და 1962 წელს ქალიშვილ ბოკარა ლეჟანდრთან ერთად მოგზაურობდა მსოფლიოს გარშემო.
შემდგომ წლებში გერტრუდამ დააარსა Medway Environmental Trust საგანმანათლებლო მიზნებისთვის და იმის უზრუნველსაყოფად, რომ მისი საყვარელი სახლი, მედვეი, ბუნების ნაკრძალად გადაკეთდებოდა. 1980-იან და 1990-იან წლებში მან თავისი სახლი ისტორიულ ჩარლსტონის ფონდს გადასცა, ხოლო ქონების უმეტესი ნაწილი Ducks Unlimited-ს.
თითქმის სიცოცხლის ბოლომდე, ლეჟანდრი ტრადიციული საახალწლო კოსტუმების წვეულებას მართავდა საკუთარ სახლში. ერთ-ერთ ბოლო წვეულებაზე მან ასეთი სადღეგრძელო თქვა: „წინ ვიყურები. ყოველთვის ასე ვაკეთებდი. მე არ ვფიქრობ ცხოვრებაზე. მე ვცხოვრობ და ყოველთვის კარგ დროს ვატარებ.“
ბერნინა
ბერნინა (Piz Bernina) — მთა ბერნინის ალპებში (აღმოსავლეთი ალპები). სიმაღლე 4049 მ. აქვს სამი მწვერვალი. აგებულია დიორიტებითა და გაბროთი. მასივის გეოლოგიურ აგებულებაში მონაწილეობენ გრანიტები. მთა აღმართულია ბერნინის ქედზე, რომელიც წარმოადგენს მდინარეების ინისა და ადის ზემო დინებებში მდებარე მთის მასივს. კალთებიდან იწყება მორტერაჩის მყინვარი. მთას სახელი ეწოდა 1850 წელს ბერნინის უღელტეხილის მიხედვით. პირველი ასვლა განხორციელდა 1850 წლის 13 სექტემბერს. ბერნინა აღმართულია შვეიცარიის კურორტის — სანქტ-მორიცის სიახლოვეს.
რესურსები ინტერნეტში
კატეგორია:შვეიცარიის მთები კატეგორია:ალპები
Camponotus territus
Camponotus territus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
აგვას-ბუენასი (პუერტო-რიკო)
აგვას-ბუენასი (ცნობილი როგორც „La Ciudad de las Aguas Claras“ ― „სუფთა წყლის ქალაქი“) ― ქალაქი და მუნიციპალიტეტი პუერტო-რიკოში. მდებარეობს ცენტრალურ ქედზე, ბაიამონის, გვაინაბოსა და სან-ხუანის სამხრეთით, კომერიოს აღმოსავლეთით, კაგვასის ჩრდილო-დასავლეთით. აგვას-ბუენასი 9 ბარიოსა და აგვას-ბუენას-პუებლოს (ქალაქის საქმიანი ნაწილი და ადმინისტრაციული ცენტრი). შედის სან-ხუანი-კაგვასი-გვაინაბოს მეტროპოლიტენური სტატისტიკური ტერიტორიის შემადგენლობაში.
ეტიმოლოგია
სახელწოდება აგვას-ბუენასი ითარგმნება როგორც „კარგი წყლები“. ქალაქისა და მუნიციპალიტეტის თავდაპირველი სახელწოდებები იყო აგვაბუენა („კარგი წყალი“), თავდაპირველად კაგვასის ბარიო, და აგვას-კლარასი (სუფთა წყლები). მუნიციპალიტეტის მეტსახელებს შორისაა Ciudad de las Aguas Claras („სუფთა წყლის ქალაქი“) და Oasis de Puerto Rico („პუერტო-რიკოს ოაზისი“), რომლებიც მუნიციპალიტეტის ტერიტორიაზე მდებარებ ბუნებრივ წყაროებზე მიუთითებს.
სქოლიო
კატეგორია:პუერტო-რიკოს მუნიციპალიტეტები კატეგორია:სან-ხუანი-კაგვასი-გვაინაბოს მეტროპოლიტენური ტერიტორია
შიდა ქართლის ვაკე
შიდა ქართლის ვაკე — სამხრეთ კავკასიის მთათაშორისი ბარის შუა ნაწილი. შემოსაზღვრულია კავკასიონის, ლიხის, თრიალეთისა და ქართლის ქედებით. მოიცავს ტირიფონ-მუხრანის ვაკესა (ჩრდილოეთით) და შუა მტკვრის ხეობას (სამხრეთით), რომლებიც ერთმანეთისაგან გამოყოფილია კვერნაქის ქედით. ტირიფონ-მუხრანის ვაკეს უკავია ნეოგენური წყებების სინკლინი და წარმოქმნილია კავკასიონის მდინარეთა აკუმულაციური მოქმედებით. აბსოლუტური სიმაღლე 500-800 მეტრი. მისი დასავლეთი ნაწილი ტირიფონის ვაკეა, აღმოსავლეთი - საამილახვროსა და მუხრან-საგურამოს ვაკეები. მტკვრის ხეობა გამომუშავებულია კვერნაქისა და თრიალეთის ქედებს შორის, დატერასებულია. ხეობის ფსკერის აბსოლუტური სიმაღლეა 500-700 მეტრი.
ლანდშაფტები
ვაკეზე ძირითადად გავრცელებულია მდელოს ალუვიური კარბონატული, ტყის ყავისფერი და შავმიწისებრი ნიადაგები, რომელზედაც განვითარებულია სტეპური და ტყესტეპური მცენარეულობა. მთავარ მდინარეთა გაყოლებით ჭალის ტყის ფრაგმენტებია. გაბატონებულია კულტურული ლანდშაფტები.
ლიტერატურა
კატეგორია:საქართველოს ვაკეები
680
თარიღი უცნობია
*
მონადირე ძაღლები
მონადირე ძაღლები, ნადირობისათვის განკუთვნილი სპეციალიზებული ძაღლების ჯიშური ჯგუფი. მსოფლიოში მონადირე ძაღლების 100—მდე ჯიშია ცნობილი. მონადირე ძაღლების საშუალებით მოიპოვებენ ძვირფასი ბეწვეულის 60%-ზე მეტს და დიდი რაოდენობით ხორცის მომცემ ნადირ-ფრინველს. განასხვავებენ თანამედროვე მონადირე ძაღლების რამდენიმე ჯგუფს:
ლიტერატურა
კატეგორია:ძაღლები კატეგორია:ნადირობა
თორტიზის წმინდა გიორგის ეკლესია
თორტიზის წმინდა გიორგის ეკლესია — ეკლესია გორის მუნიციპალიტეტის სოფელ თორტიზის ჩრდილოეთით ერთი კილომეტრის მანძილზე. თარიღდება გვიანდელი ფეოდალური ხანით.
ეკლესია დარბაზულია (9,5 X 5,3 მ), ნაგებია რიყის ქვითა და ქვიშაქვით. შენობის კუთხეებში, კარისა და სარკმლების წირთხლებზე გამოყენებულია კვადრატული აგურიც. სამხრეთის კედელში არქიტრავით გადახურული კარი და თაღოვანი სარკმელია. თითო ასეთივე სარკმელი აღმოსავლეთისა და დასავლეთის კედლებშიცაა. ნახევარწრიული აფსიდის სარკმლის ორივე მხარეს თითო ოთხკუთხა ნიშია. კამაროვანი გადახურვა - დარბაზის შუა საბჯენ, დასავლეთ კედლის მიმდებარე და აფსიდის ორსაფეხურიან იმპოსტებზე დაყრდნობილ თაღებს ემყარება. დასავლეთ ფასადზე აგურის წყობით გამოსახულია ჯვარი. შენობას აგურისავე თაროსებრი ლავგარდანი აქვს. სახურავი კვადრატული აგურისაა: დასავლეთით ეკლესიას აგურის ოთხსვეტიანი სამრეკლო ადგას.
ქვაბისხევი (ბორჯომის მუნიციპალიტეტი)
ქვაბისხევი — სოფელი ბორჯომის მუნიციპალიტეტში, დვირის თემში. მდებარეობს მდინარე ქვაბისხევის ნაპირებზე. ზღვის დონიდან 980 მეტრი, ბორჯომიდან 21 კილომეტრი., დვირიდან 1 კმ. საბჭოთა პერიოდში განვითარებული იყო მერძევეობა-მებოსტნეობა.
თორტიზის წმინდა გიორგის ეკლესია
ლიტერატურა
კატეგორია:გორის მუნიციპალიტეტის ტაძრები კატეგორია:წმინდა გიორგის სახელობის ეკლესიები
ეროვნულ-გამათავისუფლებელი ფრონტი (მაკედონია)
რესურსები ინტერნეტში
კატეგორია:საბერძნეთის სამოქალაქო ომი კატეგორია:საბერძნეთის მაკედონია
ქვაბისხევი (ბორჯომის მუნიციპალიტეტი)
დემოგრაფია
2014 წლის აღწერის მონაცემებით სოფელში ცხოვრობს 429 ადამიანი.
ქვაბისხევის ეკლესია
სოფლის მახლობლად დგას VIII-IX საუკუნეების დარბაზული წმინდა მარიამის მიძინების სახელობის ეკლესია, სამნავიანი ბაზილიკა, რომელიც VIII-IX საუკუნეთა მიჯნაზე ააგეს. მის ფრესკებს შორისაა მდიდრულად ჩაცმული ქალისა და მამაკაცის გამოსახულებანი, რომელთაც ასომთავრულით აწერია: „შოთაი და იაი“. ლეგენდის მიხედვით, მამაკაცი — პოეტი შოთა რუსთაველი, ხოლო ქალი დედამისია; ლეგენდა გვამცნობს, თითქოს შოთას დეიდა ქვაბისხევის ხეობაში ყოფილა გათხოვილი და შოთას განათლება აქ მიუღია.
შემორჩენილია აგრეთვე შუა საუკუნეების „დემოთის ციხე“.
სქოლიო
კატეგორია:ბორჯომის მუნიციპალიტეტის სოფლები
No Baggage
ალბომი გამოსვლისთანავე ირლანდიის ჩარტში #80 პოციზიაზე მოხვდა. პროდიუსერმა დენ ბროდბეკმა 2010 წელს მიღო ჯუნოს ჯილდო სიმღერებისთვის „Apple of My Eye“ და „Be Careful“.
სიმღერების სია
სიმღერების სია აღებულია ო’რიორდანის ოფიციალური საიტიდან:
სქოლიო
კატეგორია:დოლორეს ო’რიორდანის ალბომები კატეგორია:2009 წლის ალბომები კატეგორია:Cooking Vinyl-ის ალბომები კატეგორია:Rounder Records-ის ალბომები კატეგორია:Zoë Records-ის ალბომები
Tapinoma gibbosum
სქოლიო
კატეგორია:ჭიანჭველები
Camponotus terricola
Camponotus terricola — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
NGC 41
NGC 41 — სპირალური გალაქტიკა პეგასის თანავარსკვლავედში. აღმოჩენის თარიღია 1864 წლის 30 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
ისლამური მეცნიერება
რესურსები ინტერნეტში
კატეგორია:ისლამი კატეგორია:მეცნიერება
Tapinoma glaucum
Tapinoma glaucum — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tapinoma-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
კარალეთის ღვთისმშობლის ეკლესია
კარალეთის ღვთისმშობლის ეკლესია – ეკლესია გორის მუნიციპალიტეტის სოფელ კარალეთის განაპირას, ჩრდილოეთით სასაფლაოზე. თარიღდება ფეოდალური ხანით.
ეკლესია დარბაზულია (7,9 X 5,3 მ), ნაგებია რიყის ქვით. დაზიანებულია შენობის კედლები, თლილი ქვის ლავგარდანი და კრამიტის სახურავი. შესასვლელი სამხრეთ კედლის დასავლეთ ნაწილშია. ნახევარწიული აფსიდის ღერძზე ვიწრო სწორკუთხოვანი, ხოლო დასავლეთ კედელში შედარებით განიერი სარკმელია. საკურთხევლის წინ, ზემოთკენ გაგანიერებული სატრაპეზო ქვა დგას. აფსიდის მხრებიდან წინ გამოწეული, შეკიდული სატრიუმფო თაღი კედლის იმპოსტებს ეყრდნობა, ცილინდრული კამარა - გრძივ კედლებს.
ლიტერატურა
კატეგორია:გორის მუნიციპალიტეტის ტაძრები კატეგორია:ღვთისმშობლის სახელობის ეკლესიები
ჯონ უიტიერი
ჯონ უიტიერი (დ. 17 დეკემბერი, 1807 — გ. 7 სექტემბერი, 1892) — ამერიკელი პოეტი. მისი ცხოვრება და შემოქმედება დაკავშირებულია აბოლოციონისტურ მოძრაობასთან. მისი კრებულებია „თავისუფლების ხმები“ (1846), „შრომის სიმღერები“ (1850), „ომის დროს“ (1864), პოემები: „ბარბარა ფრიჩი“ (1864), თოვლში ჩაფლულები. ზამთრის იდილია“ (1866).
ლიტერატურა
კატეგორია:ამერიკელი პოეტები კატეგორია:დაბადებული 1807 კატეგორია:დაბადებული 17 დეკემბერი კატეგორია:გარდაცვლილი 1892 კატეგორია:გარდაცვლილი 7 სექტემბერი
კომაიაგუა
კომაიაგუა (Ciudad de Comayagua) — ქალაქი ცენტრალურ ჰონდურასში, მდებარეობს დედაქალაქ ტეგუსიგალპიდან ჩრდილო-დასავლეთით 80 კმ-ზე. ამავე სახელწოდების დეპარტამენტის ადმინისტრაციული ცენტრი.
ისტორია
ქალაქი 1537-1880 წლებში ჰონდურასის დედაქალაქია. 1821 წელს ფრანსიკსო მორასანის მონაწილეობით ქალაქში გამოცხადდა ჰონდურასის პირველი კონსტიტუცია.
რესურსები ინტერნეტში
კატეგორია:ჰონდურასის ქალაქები კატეგორია:ყოფილი დედაქალაქები
ტეუკერი
ტეუკერი — ასევე ცნობილი როგორც ტეუკრუსი, ტეუკროსი ან ტეუკრისი, არის სალამინის კუნძულის მეფე ტელამონისა და მისი მეორე ცოლის ჰესიონეს ვაჟი. ის იბრძოდა თავის ნახევარ ძმასთან, აიაქსთან ერთად, ტროის ომში და არის კვიპროსზე ქალაქ სალამინის ლეგენდარული დამაარსებელი. დედის მეშვეობით ტეუკერი იყო ტროას მეფის პრიამოს ძმისშვილი და ჰექტორისა და პარისის ბიძაშვილი, რომაელთა წინააღმდეგაც იგი იბრძოდა ტროის ომში.
მითები
ტროის ომის დროს, ტეუკერი იყო მშვილდოსანი, რომელიც თავისი ნახევარძმის აიაქსის ფარის უკან იდგა და მის მოწინააღმდეგებს ესროდა. როდესაც ჰექტორს აქაველები თავიანთი გემებისკენ მიჰყავდა, ტეუკერმა არგოსებს გარკვეული წარმატება მოუტანა, მოკლა მრავალი დამპყრობელი ტროელი, მათ შორის ჰექტორის ეტლი. როცა ტაუკერი ჰექტორს ისარს ესროდა, ტროას მფარველი აპოლონი დაიცავდა მას. ერთხელაც ტეუკერის წარმატების გამო ჰექტორი გაბრაზდა და მას დიდი ქვის ლოდი ესროლა. ლოდმა ტეუკერს ზიანი მიაყენა ამიტომ მან ცოტა ხნით ბრძოლის დატოვება გადაწყვიტა. მან აიღო შუბი ომში საბრძოლველად მას შემდეგ, რაც მისი მშვილდი ზევსმა გატეხა. მან კიდევ ერთხელ გამოიწვია ჰექტორი. ბრძოლის დროს მან ძლივს აიცილა ჰექტორის მიერ ნასროლი ჯაველინი. ის ასევე იყო ტროას ცხენში შესული აქაველებთან ერთად. საერთო ჯამში, ტეუკერმა ომის დროს ოცდაათი ტროელი მოკლა;
აიაქსის სუიციდის შემდეგ იგი იცავდა სხეულს სანამ არ დარწმუნდა, რომ იგი ნამდვილად დაკრძალეს, შეურაცხყოფა მიაყენა მენელაოსს და აგამემნონს, როდესაც ისინი ცდილობდნენ დაკრძალვის შეჩერებას. ბოლოს ოდისევსმა დაარწმუნა აგამემნონი აიაქსის დაკრძალვაზე. მისი ნახევარძმის სუიციდის გამო, იგი წარსდგა სასამართლოზე მამამისის წინაშე, სადაც იგი დამნაშავედ ცნეს დაუდევრობის გამო, რომ მან სასამართლოზე არ მიიტანა მისი ძმის ცხედარი ან მისი ხელები. იგი მამამ აღარ ჩათვალა საკუთარ შვილად, არ მისცა სალამინის კუნძულზე დაბრუნების ნება, ამიტომ წარემართა ახალი სახლის ძიებისთვის. მისი წასვლის სიტყვები არის ნახსენები ჰორაციუსის წიგნში სადაც ის მოუწოდებს თავის თანამოაზრეებს: "nil desperandum", "არ დაიდარდოთ" და აცხადებს "cras ingens iterabimus aequor", "ხვალ ჩვენ დავიძრებით უკიდეგანო ოკეანისკენ”.
ტეუკერი საბოლოოდ შეუერთდა ტვიროსის მეფე ბელუსს კვიპროსის წინააღმდეგ მის ლაშქრობაში და როდესაც კუნძული დაიპყრო, ბელუსმა იგი გადასცა მას, დახმარებისთვის ჯილდოდ. ტეუკერმა დააარსა ქალაქი სალამინი კვიპროსზე, რომელსაც თავისი სამშობლოს სახელი უწოდა. შემდგომში მან ცოლად შეირთო კვიპროსის მეფის ცინირასის ასულ ევნეზე და შეეძინა ქალიშვილი ასტერია.
ითვლება, რომ სახელი ტეუკერი დაკავშირებულია დასავლეთ ხეთების ღმერთის ტარკუს - ინდოევროპული ქარიშხლის ღმერთის სახელთან - როლი, რომელიც ხსნის მის ურთიერთობას ბელუსთან, რომელიც არის სემიტური ქარიშხლის ღმერთი ბაალი.
სქოლიო
კატეგორია:მითოლოგია კატეგორია:ბერძნული მითოლოგია კატეგორია:მითოლოგიური პერსონაჟები
საგვარჯილე
საგვარჯილე — კარსტრული მღვიმე იმერეთის მხარის  თერჯოლის მუნიციპალიტეტში  სოფელ ძევრის მახლობლად, მდინარე შავიწყლს ხეობაში, 220 მ სიმაღლეზე. გამომუშავებულია ზედა ცარცულ კირქვებში. ეხის ტიპის სიღრუეა (სიგრძე 13 მ, სიგანე 37 მ, სიმაღლე 20 მ).
საგვარჯილე მრავალფენიანი არქეოლოგიური ძეგლია. მის წინ, მეობის მარჯვენა მხრეს, მრავალი მცირე ზომის კარსტრული მღვიმე და ეხია, რომელთა ნაწილს ფეოდალურ ხანაში სამალავებად იყენებდნენ. საგვარჯილე გათხარეს 1951–1952 წლებში (ხელმძღვანელი ნ. ზ. ბერძენიშვილი). სტრატიგრაფიულ ჭრილში ფიქსირებულია 12 ფენა; ზედა პალეოლითის, ნეოლითის, ენეოლითის, ადრინდელი ბრინჯაოს, ანტიკური და ფეოდალური ხანის საერთო სიმძლავრეა 13 მ სტერილური შრეებით ერთმანეთისაგან გამოყოფილია პალეოლითური ხანის 5 ფენა. ქვედა ფენაში აღმოჩნდა ზედაპალეოლითური ხანის ქვის ნაწარმი, შუაპალეოლითური (მუსტიეს ეპოქის) წვეტანები და სახოკები. მომდევნო 4 ფენა შეიცავდა ზედა პალეოლითის სხვადასხვა საფეხურისათვის დამახასიათებელ ნივთებს (ზღვის ლოკოკინებისაგან დამზადებული ყელსაბამი; გეომეტრული ორნამეტრით შემკული ძვლის საკინძი, ტალკისაგან დამზადებული ძვლის საკინძი, ტალკისაგან დამზადებული წერტილოვანი ნაჭდევებით შენკული საკიდი — ავგაროზები, ცხოველთა გახვრეტილი კბილები და სხვა).
ენეოლით-ადრინდელი ბრინჯაოს ფენებში ნაპოვნია ირმის რქისგან დამზადებული თოხისნაირი იარაღი, ძვლის ჭვილთი, ანკესი, ნემსები, სადგისები და სხვა. მრავლადაა კაჟის ქვის ნაკეთობანი (სხვადასხვა ტიპის ისრისპირები და შუბისპირები, ქვის გახეხილ-გაპრიალებული იარაღი, სამაჯურები, კერამიკური ნაწარმი და სხვა).
ენეოლით-ადრინდელი ბრინჯაოს მასალა დაცულია აკად. ს. ჯანაშიას სახელობის საქართველოს სახელმწიფო მუზეუმში, დანარჩენი — ივ. ჯავახიშვილის სახელობის ისტორიის, არქეოლოგიისა და ეთნოგარაფიის ინსტიტუტის არქეოლოგიის კვლევის ცენტრში.
სქოლიო
კატეგორია:თერჯოლის მუნიციპალიტეტის მღვიმეები კატეგორია:თერჯოლის მუნიციპალიტეტის არქეოლოგიური ძეგლები კატეგორია:ეროვნული მნიშვნელობის კატეგორიის კულტურის უძრავი ძეგლები კატეგორია:კულტურული მემკვიდრეობის ძეგლები იმერეთის მხარეში
მესუთ ოზილი
მესუთ ოზილი (Mesut Özil; დ. 15 ოქტომბერი, 1988) — გერმანელი ფეხბურთელი, გერმანიის ეროვნული ნაკრებისა და საფეხბურთო კლუბ „ფენერბახჩეს“ წევრი.
გერმანიაში
ოზილმა თავისი პროფესიული კარიერა „შალკე 04“-ში დაიწყო, კონტრაქტი მან 2005 წელს გააფორმა. „შალკეს“ შემადგენლობაში მან პირველად ითამაშა ლიგის თასზე „ბაიერის“ წინააღმდეგ, სადაც მთავარი პლეიმეიქერი ლინკოლნი შეცვალა.
2008 წლის 31 იანვარს ოზილმა კონტრაქტი გააფორმა „ვერდერთან“. 2010 წლის 17 აგვისტოს კი მან კონტრაქტი ესპანურ კლუბ „რეალ მადრიდთან“ გააფორმა.
2010/11
220px|მინიატიურა|მარცხნივ|მესუთ ოზილი „[[მილანი (საფეხბურთო კლუბი)|მილანის“ წინააღმდეგ]] 220px|მინიატიურა|მარცხნივ|ადებაიორი (მარცხნივ), ოზილი და რონალდუ (მარცხნივ) ალმერიას წინააღმდეგ 2010 წლის 29 აგვისტოს, შედგა ოზილის დებიუტი „რეალის“ რიგებში, „მალიორკას“ წინააღმდეგ. გერმანელი 59-ე წუთზე შევიდა მოედანზე სერხიო კანალესის ნაცვლად. მატჩი 0:0 დასრულდა. თავისი პირველი გოლი „რეალში“ ოზილმა 2010 წლის 3 ოქტომბერს გაიტანა „დეპორტივო ლა-კორუნიას“ კარში, ამ შეხვედრაში მადრიდელებმა 6:1 იმარჯვეს. ოზილმა ძირითად შემადგენლობაში დაიწყო და 24-ე წუთზე გაიტანა. მესუთმა გოლი გაიტანა „რასინგთან“, 2 გოლი გაიტანა „ატლეტიკოსთან“ ორ რაუნდიან დაპირისპირებაში, მან ასევე „სარაგოსას“ და „ხეტაფეს“ კარშიც მოახერხა გოლის გატანა. ოზილმა გააკეთა 17 საგოლე გადაცემა და ესპანეთში ამ მაჩვენებლით მე-2 იყო ლიონელ მესის შემდეგ. ესპანეთის ჩემპიონატში ოზილმა ითამაშა 36 შეხვედრა, 30 თამაში ძირითად შემადგენლობაში დაიწყო, 6 თამაშში მოედანზე სათადარიგოდან შევიდა. ის 22-ჯერ იქნა გამოცვლილი.
ჩემპიონთა ლიგაზე დებიუტი კი ოზილს „რეალ მადრიდის“ რიგებში „აიაქსის“ წინააღმდეგ ჰქონდა. ის მოედანზე პირველივე წუთებიდან გამოჩნდა და 88 წუთზე გავიდა. ოზილმა გაიტანა 1 გოლი, გააკეთა 6 საგოლე გადაცემა და გახდა ტურნირის საუკეთესო ასისტენტი. პირველი შეხვედრა ესპანეთის თასზე „რეალ მურსიასთან“ ჰქონდა გასვლაზე. მატჩი 0:0 დასრულდა. განმეორებით მატჩში, სანტიაგო ბერნაბეუზე, ოზილს მონაწილეობა შეხვედრაში არ მიუღია და მისმა გუნდმა 5:1 იმარჯვა. პირველ 1/8 ფინალურ დაპირისპირებაში, „ლევანტეს“ წინააღმდეგ ოზილმა გოლი გაიტანა მე-9 წუთზე. 1/4 ფინალში კი „ატლეტიკოს“ წინააღმდეგ გოლი გაიტანა და საგოლე გადაცემა გააკეთა. ნახევარფინალს განმეორებით შევხედრაში, „სევილიის“ წინააღდეგ ოზილმა მატჩში პირველი გოლი გაიტანა გუნდს შეხვერაში გადამწყვეტი უპირატესობა მოუტანა. საბოლოოდ „რეალ მადრიდმა“ მოახერხა თასის მოგება და ეს ოზილის პირველი ტიტული იყო ახალ კლუბში.
არსენალი
2013 წლის 2 სექტემბერს „რეალ მადრიდმა“ ისკოსა და გარეთ ბეილის შეძენის შემდეგ გაყიდა ოზილი „არსენალში“, რომელმაც გერმანელ ფეხბურთელში 40 მლნ ფუნტზე მეტი გადაიხადა და ამით ოზილი ყველაზე ძვირადღირეუბლ გერმანელ ფეხბურთელად იქცა
სანაკრებო კარიერა
220px|მინიატიურა|მარჯვნივ|ოზილი აწვდის კუთხურს 2007 წელს ოზილი გამოიძახეს გერმანიის 21 წლამდელთა ნაკრებში. 2008 წელს მან ითამაშა ევრო 2008-ის ფინალური მატჩი ახალგაზრდული ნაკრების რიგებში. 2009 წლის 5 თებერვალს კი გამოიძახეს ეროვნულ ნაკრებში. 11 თებერვალს კი შედგა მისი დებიუტი ნორვეგიის წინააღმდეგ. მატჩი ნორვეგიელების გამარჯვებით 1:0 დასრულდა. 220px|მინიატიურა|მარჯვნივ|იოზილი და პოდოლსკი
მსოფლიო ჩემპიონატი 2010
გერმანელები, მსოფლიო ჩემპიონატის ჯგუფურ ეტაპზე, D ჯგუფში მოხვდნენ. პირველი მატჩი ავსტრალიის ნაკრების წინააღმდეგ გამართეს. ოზილი სასტარტო შემადგენლობაში იყო. მე-12 წუთზე მან პირველივე შეხვედრაში მიიღო ყვითელი ბარათი. იოზილმა მოედანზე 74 წუთი დაჰყო და ის მარიო გომესმა ჩაანაცვლა. გერმანელებმა შეხვედრა 4:0 მოიგეს. შემდეგ მატჩში გერმანიამ მარცხი განიცადა. „ბუნდესნაკრებმა“ სერბეთთან შეხვედრა მინიმალური ანგარიშით, 1:0 დათმო. გერმანელები 37-ე წუთიდან კაცნაკლულები თამაშობდნენ..ოზლიმა შეხვედრაში 70 წუთი ითამაშა. D ჯგუფის ბოლო შეხვედრაში გერმანია განის ნაკრებს დაუპირისპირდა. პირველი ტაიმი უგოლო ფრით დასრულდა. იოზილი მოედანზე მატჩის დაწყებისთანავე გამოჩნდა და მე-60 წუთზე ერთადერთი გოლი გაიტანა. 1/8 ფინალში გერმანია ინგლისს დაუპირისპირდა. ოზილმა 83 წუთი გაატარა მოედანზე და გერმანელებმა 4:1 მოიგეს. 1/4 ფინალში მათი მეტოქე არგენტინა იყო და მათ გერმანელებმა 4 უპასუხო გოლი გაუტანეს. ოზილმა ამჯერად მთლიანი შეხვედრა ჩაატარა. ნახევარფინალში გერმანელები მომავალ ჩემპიონ ესპანეთის ნაკრებს დაუპირისპირდნენ. მატჩი ესპანელების გამარჯვებით 0:1 დასრულდა. ჩემპიონატზე გერმანელებმა მე-3 ადგილი დაიკავეს. მათ მე-3 ადგილისთვის ბრძოლაში ურუგვაი მძიმე ბრძოლაში დაამარცხეს. მსოფლიო ჩემპიონატზე იოზილმა 1 გოლი გაიტანა და 3 საგოლე გადაცემა გააკეთა და იყო კანდიდატი მსოფლიო ჩემპიონატის ოქროს ბურთის მოგების.
ევრო 2012
ევროპის ჩემპიონატზე იოზილის დებიუტი პორტუგალიის ნაკრების წინააღმდეგ შედგა. ის სასტარტო შემადგენლობაში იყო და მოედანზე 87 წუთი გაატარა. ამ მატჩში ოზილისაუკეთესო მოთამაშედ დაასახელეს. გერმანელებმა მინიმალური ანგარიშით 1:0 გაიმარჯვეს. მეორე ტურის მატჩში ისინი ჰოლანდიას დაუპირისპირდნენ და 2:1 დაამარცხეს, მესუთ ოზილი 81-ე წუთზე გამოცვალეს. ჯგუფური ეტაპის ბოლო მატჩში დანიასთან ოზილმა სრული შეხვედრა ჩაატარა და მისმა გუნდმა 2:1 გაიმარჯვა. მეოთხეთფინალში გერმანელებმა საბერძნეთის ნაკრები დაამარცხეს 4:2. ოზილმა მე-3 გოლი გაიტანა და გააკეთა 2 საგოლე გადაცემა ფილიპ ლამზე და მიროსლავ კლოზეზე. ნახევარფინალში მათი მეტოქე იტალიის ნაკრები იყო. პირველი ტაიმის შემდეგ გერმანელები 0:2-ს აგებდნენ, მსაჯის მიერ დამატებულ წუთებზე ერთი გოლის გაქვითვა მესუთ იოზილმა 11 მეტრიანის საშუალებით მოახერხა და მატჩი 1:2 დასრულდა. გერმანელები ბრინჯაოს მედალს დასჯერდნენ.
სტატისტიკა
2012 წლის 23 დეკემბრის მონაცემებით
სქოლიო
კატეგორია:დაბადებული 15 ოქტომბერი კატეგორია:დაბადებული 1988 კატეგორია:გერმანელი ფეხბურთელები კატეგორია:შალკე 04-ის ფეხბურთელები კატეგორია:ბრემენის ვერდერის ფეხბურთელები კატეგორია:მადრიდის რეალის ფეხბურთელები კატეგორია:ლონდონის არსენალის ფეხბურთელები კატეგორია:პრემიერ ლიგის ფეხბურთელები კატეგორია:გერმანიის ნაკრების ფეხბურთელები კატეგორია:2010 წლის მსოფლიო საფეხბურთო ჩემპიონატის ფეხბურთელები კატეგორია:2014 წლის მსოფლიო საფეხბურთო ჩემპიონატის ფეხბურთელები კატეგორია:2016 წლის ევროპის საფეხბურთო ჩემპიონატის ფეხბურთელები კატეგორია:2018 წლის მსოფლიო საფეხბურთო ჩემპიონატის ფეხბურთელები კატეგორია:მსოფლიო ჩემპიონები ფეხბურთში
ნინო ლაცაბიძე
ნინო ლაცაბიძე (დ. 14 ივნისი, 1985) — ქართველი პოლიტიკოსი.
ბიოგრაფია
დაიბადა 1985 წლის 14 ივნისს. დაამთავრა ივანე ჯავახიშვილის სახელობის თბილისის სახელმწიფო უნივერსიტეტის, სადაც მიენიჭა სოციალური მეცნიერებების ბაკალავრის ხარისხი. მოგვიანებით მიიღო ექვთიმე თაყაიშვილის სახელობის სასწავლო უნივერსიტეტის საბანკო საქმის მაგისტრის ხარისხი. 2014 წლიდან არის საქართველოს ტექნიკური უნივერსიტეტის საჯარო მმართველობისა და ბიზნეს-ინჟინერინგის დოქტორანტი. ლაცაბიძე არის მიწვეული ლექტორი შავი ზღვის საერთაშორისო უნივერსიტეტში. 2008-2013 წლებში იყო თბილისის მერიის ადმინისტრაციის მოქალაქეთა მომსახურების ცენტრის კონსულტანტი, მთავარი სპეციალისტი. 2015-2016 წლებში მუშაობდა მერიის ადმინისტრაციის მოქალაქეთა მომსახურების ცენტრის უფროსად. იყო მერიის ადმინისტრაციის საორგანიზაციო სამსახურის უფროსის მოვალეობის შემსრულებელი. 2016-2017 წლებში იყო ამავე სამსახურის უფროსი. 2017 წელს ისნის მაჟორიტარულ საარჩევნო ოლქში არჩეულ იქნა თბილისის საკრებულოს წევრად (იყო „ქართული ოცნების“ კანდიდატი). იყო თბილისის საკრებულოს ეკონომიკური განვითარების, საინვესტიციო პოლიტიკისა და საერთაშორისო ურთიერთობების კომისიის თავმჯდომარე, ჯანმრთელობის დაცვისა და სოციალურ საკითხთა კომისიის წევრი.
2020 წლიდან იყო საქართველოს მე-10 მოწვევის პარლამენტის წევრი (რუსთავი და გარდაბნის მუნიციპალიტეტის სოფლების ნაწილის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. 2021 წლის 1 დეკემბერს, ნინო ლაცაბიძეს, რომელმაც ადგილობრივი თვითმმართველობის არჩევნების 30 ნოემბრის მეორე ტურში გამარჯვება მოიპოვა და რუსთავის მუნიციპალიტეტის მერის პოსტზე გადაინაცვლა, სადეპუტატო უფლებამოსილება შეუწყდა.
სქოლიო
კატეგორია:დაბადებული 14 ივნისი კატეგორია:დაბადებული 1985 კატეგორია:ქართველი პოლიტიკოსი ქალები კატეგორია:საქართველოს X მოწვევის პარლამენტის წევრები კატეგორია:საქართველოს X მოწვევის პარლამენტის წევრი ქალები კატეგორია:„ქართული ოცნების“ წევრები
გრაფი მონტე-კრისტო
გრაფი მონტე-კრისტო (Le Comte de Monte-Cristo) — ალექსანდრ დიუმას სათავგადასავლო რომანი, რომელიც გამოიცა 1844-1846 წლებში. მსგავსად ბევრი მისი ნაწარმოებისა, დიუმა ამ რომანშიც იყენებს თავისი თანამშრომელი მწერლის, ავგუსტ მაკეს შეთავაზებულ სიუჟეტებს, რომელიც ძირითადად მოჩვენებებზე წერდა.
ნაწარმოები მრავალჯერ იქნა ეკრანიზებული.
მოქმედება ვითარდება ახალგაზრდა ედმონ დანტესის გარშემო, რომელიც არის გემის კაპიტნის თანაშემწე და უახლოეს მომავალში უნდა გახდეს გემის კაპიტანი. თუმცა ის ადამიანები, რომელთანაც დანტესი მეგობრობს უდანაშაულოდ დასდებენ ბრალს საფრანგეთის სამეფოს ღალატში. ედმონს საკუთარ ნიშნობაზე აკავებენ და სამუდამოდ გზავნიან ციხესიმაგრე "იფში". ედმონი იქ 14 წელს გაატარებს და ამ დროის განმავლობაში შეშლილად გამოცხადებულ აბატ ფარიას გაიცნობს, რომელიც ბევრ რამეს ასწავლის ედმონს და ამასთან ერთად უანდერძებს უდიდეს ქონებას, რომელიც კუნძულ მონტე-კრისტოზე ინახება. 33 წლის ედმონ დანტესი ციხიდან გაქცევას ახერხებს და აბატის ქონებას პოულობს. თავდაპირველად, ყველა თავის მეგობარს ეხმარება, ხოლო შემდეგ გრაფი მონტე-კრისტოს სახელით შურისძიებას იწყებს ადამიანებზე, რომელთაც ის სამუდამო პატომრობისათვის გაიმეტეს.
სქოლიო
კატეგორია:1844 წლის რომანები კატეგორია:1845 წლის რომანები კატეგორია:ალექსანდრე დიუმას რომანები კატეგორია:სათავგადასავლო რომანები კატეგორია:ისტორიული რომანები
დოჟების სასახლე
thumb|220px|right|დოჟების სასახლის ხედი thumb|220px thumb დოჟების სასახლე (Palazzo Ducale) — იტალიური გოთიკური არქიტექტურის მონუმენტი ვენეციაში (XIV — XV საუკენეები). სავარაუდოდ სასახლის პირველი ვერსიის არქიტექტორი იყო ფილიპო კალენდარიო. მშენებლობა მიმდინარეობდა 1309-1424 წლებში.
ისტორია
ვენეციის ეს მთავარი შენობა თავდაპირველად იყო დოჟის რესპუბლიკის რეზიდენცია. სასახლეში იმართებოდა საბჭოს და სენატის სხდომები, მუშაობდა უმაღლესი სასამართლო და თავის საქმიანობას ეწეოდა საიდუმლო პოლიცია. პირველ სართულზე იყო იურისტთა კანტორა, კანცელარია, ცენზორის სამსახურები და საზღვაო უწყება. ზემოდან დაშენებული აივანი გამოიყენებოდა სადღესასწაულო ტრიბუნად, საიდანაც დოჟი ევლინებოდა ხალახს. ქალაქის სტუმრები, რომლებიც პიაცეტის მხრიდან ჯებირს ქმნიდნენ სასახლესთან, ამ ფორმით, ხვდებოდნენ რესპუბლიკის მმართველის ფეხებთან.
დოჟის სასახლე, წმინდა მარკოზის ბაზილიკასთან, სან-მარკოს ბიბლიოთეკასთან და სხვა შენობებთან ერთად წარმოადგენს ქალაქს მთავარ არქიტექტურულ ანსამბლს.
IX საუკუნეში ვენეციელებმა გადაწყვიტეს, თავიანთი მმართველის რეზიდენცია დღევანდელი რიალტოს ხიდის მახლობლად მდებარე კუნძულების ჯგუფზე გადაეტანათ. აქ ციხესიმაგრის მსგავსი, არხებით შემოსალტული ხის შენობა აიგო. მისი ადგილი უკვე XIV საუკუნეში დაიკავა ქვის უფრო დიდმა ნაგებობამ, რომლის მშენებლობაც 1340 წელს წამოიწყეს. პირველად გაჩნდა ნავმისადგომისკენ გამავალი ფრთა დიდი ანუ “გიგანტების დარბაზით”. თუმცა საბოლოო სახე დოჟების სასახლემ სამი მომდევნო საუკუნის განმავლობაში მიიღო. იგი თანდათან გაფართოვდა და იქცა საამაყო შენობად, რომელიც ძლევამოსილი საზღვაო-სავაჭრო სახელმწიფოს სიმბოლოს წარმოადგენდა.
არქიტექტურა
კვარცხლბეკის სართული ეყრდნობა მაღალ და მახვილკუთხიან თაღედს, რომელიც მთლიანად ერტყმის მას. ელეგანტური კოლონები გოტიკური ფიგურული სვეტისთავებით მეორდება. მეორე სართულის ლოჯიებში მათი რიტმი კიდევ უფრო დახვეწილი და მიზანსწრაფულია: კვარცხლბეკის სართულის თითო თაღს შეესაბამება ვენეციური გოტიკის სტილში შესრულებული ორი ჩუქურთმიანი ლოჯია. ისინი გაერთიანებულია გოტიკური არქიტექტურის კლასიკური ელემენტით — ე.წ. ტეტრაპასებით, რაც კვარცხლბეკის სართულის თაღედს პროპორციებსა და სტრუქტურას უნარჩუნებს. სასახლის ლოჯიები არ არის გამოწეული, მრავალი ვენეციური შენობისგან განსხვავებით და კვარცხლბეკსა და ზემო სართულებთან ერთად, ფასადის ერთიან სიბრტყეს ქმნის. ზედა სართული აღიქმება დახურულად, კედლის მთლიანობას მხოლოდ რამდენიმე ფანჯარა ანაწევრებს და ამიტომ იქმნება კონტრასტი ქვედა სართულებთან. მაგრამ ეს “დახურულობა” მნახველს არ თრგუნავს, მარმარილოს ორნამენტები და სახურავის შემკულობა სტატიკურობის შეგრძნებას თითქმის აქრობს. ზედა სართულის ეს მოვარდისფრო-თეთრი ჩუქურთმები უფრო აბრეშუმის კეთილშობილ კაბას ჰგავს, რომელიც შენობას “აცვია”.
დოჟების სასახლის კუთხეებში განლაგებული კოლონების სვეტისთავების შემამკობელი ალეგორიული ქანდაკებები - “სოლომონის სამსჯავრო”, “ნოეს თრობა” და “შეცოდება” 1400 წელს გაჩნდა.
დოჟების სასახლე იყო არა მარტო მთავრობის სახლი, არამედ ვენეციის რესპუბლიკის დიდების, მისი ბატონობისა და ძლევამოსილების სიმბოლო. დოჟებისთვის სასახლე იყო არა მხოლოდ მართვის ადგილი, არამედ მუდმივად სამყოფელი რეზიდენციაც — მათ სასახლის დატოვების უფლება მხოლოდ სამსახურებრივი აუცილებლობის შემთხვევაში ჰქონდათ. სასახლის მდიდრული არქიტექტურა და ინტერიერი სრულად პასუხობდა ფუნქციას — ყოფილიყო აყვავებული ვენეციის ძალაუფლების ცენტრალური ადგილი.
ისევე როგორც ფასადის თაღები, ასევე ლამაზად მისდევს შიგნით ერთმანეთს “ხელისუფლების საკადრისი” უმდიდრესი პალატები, დარბაზები და ოთახები. “დიდი საბჭოს დარბაზი (სიგრძე 54 მ და სიგანე 25 მ) მიიჩნევა შუა საუკუნეების უდიდეს დარბაზად საყრდენების გარეშე. მისი კედლები დაფარულია ვენეციის რესპუბლიკის დიდების ამსახველი სურათებით. აქ იკრიბებოდა ჯერ 480, შემდეგ კი 1700 ვენეციელი პატრიციუსი, ვინც ქვეყნის ბედს წყვეტდა. დარბაზი სასახლეში 1340 წლიდან არსებობდა, თუმცა 1577 წლის ხანძრის შემდეგ დაიწვა და მისი შიდა ნაწილი შესაცვლელი გახდა. ტინტორეტოს მიერ შესრულებულ ჭერის ცენტრალურ სურათზე გამოსახულია ვენეცია, რომელიც დოჟს ზეთისხილის ტოტს უწვდის. ვერონეზეს მიერ შესრულებულ “ვენეციის აპოთეოზში” კი არა მარტო ვენეციის ყველა საზოგადოებრივი ფენაა ასახული, არამედ ალეგორიულადაა წარმოდგენილი მშვიდობა და სიმდიდრე. დარბაზის კედელთან მდგომი დოჟის ტახტის თავზე ასევე ტინტორეტოს ტილო ჰკიდია, რომელიც მართალია, არ ითვლება “საუკეთესო ფერწერულ ნამუშევრად”, სამაგიეროდ, “ყველაზე დიდია” ზომებით: 7X22 მეტრი.